
 Aktiwiteit 1: Groepbespreking
Kyk na die video (#CoverTheAthlete, https://www.youtube.com/watch?v=Ol9VhBDKZs0) in die klas. Bespreek dan die volgende  vrae en voltooi die onderstaande opdragte in jou groep.

1.1	Lees die stereotipes wat elke persoon geïdentifiseer het terwyl hy na die video gekyk het. 
1.2	Identifiseer TWEE voorbeelde van stereotipering wat in skoolsport voorkom en wat jy al self waargeneem het. Verwys na die vorms van stereotipering wat in die video voorkom. 
____________________________________________________________________________________________________________________________________________________________________________________________________________________________________________________________________________________________________________________________________________________________

1.3	Hoe kan jou skool die voorkoms van geslagstereotipering "regstel"?
____________________________________________________________________________________________________________________________________________________________________________________________________________________________________________________________________________________________________________________________________________________________

1.4	Word jou skool se sportwedstryde/-byeenkomste op sosiale media adverteer? Noem DRIE maniere waarop jou skool meer geslagsgelyke verteenwoordiging tydens die mediadekking van skoolsport kan bevorder.
_________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________
 
[bookmark: _heading=h.30j0zll]           Leerders sal persoonlike reaksies op hierdie aktiwiteit hê.

Lees die uittreksel hieronder en beantwoord die vrae wat volg.
	[image: Sweden V South Africa: Group G Fifa Women's World Cup Australia & New Zealand 2023]Herbesinning oor vrouesport in Suid-Afrika

Die 2023 Sokker- en Netbal-wêreldbeker het die land se geslagstereotiperende ingesteldheid teenoor vrouesport na vore gebring. 

Banyana Banyana het voor die Wêreldbeker verskeie uitdagings in die gesig gestaar. Een van hierdie uitdagings is die groot loongaping wat daar tussen hulle vergoeding en dié van Bafana Bafana, bestaan. Daar is onthul dat die Suid-Afrikaanse Sokkervereniging (SAFA) die vrouespan 10% minder as die manlike span betaal. Dit is 'n oortreding van die Wet op Gelyke Indiensneming. Hierdie wet verbied geslagsdiskriminasie en ongelyke betaling. Dit is 'n verdere bewys dat die vrouespan nie dieselfde agting en ondersteuning as die manspan geniet nie en is ‘n aanklag teen die sokkervereniging. 

Die FIFA-vrouewêreldbeker het duidelik gewys dat Suid-Afrika, sowel as die res van die wêreld, steeds onvoldoende ondersteuning en erkenning vir professionele vrouesport toon. Hierdie tekort aan ondersteuning was ook sigbaar in die gemengde reaksies op sosiale media. Alhoewel sokker, naas krieket en rugby, die gewildste sportsoort in Suid-Afrika is, word dit steeds deur mans oorheers, beide plaaslik en internasionaal.

Mediadekking van vroulike sportdeelnemers fokus hoofsaaklik op 'tradisionele' vroulike sportsoorte. Volgens 'n studie oor die blootstelling aan vrouesport, word dit dikwels beskou as "minder opwindend" en "stadiger" as mansport. Minder as 10% van sportmedia dek vrouesport.

Dit is hoog tyd dat vrouesport as volwaardige professionele sport erken word en nie meer as 'n liefdadigheidsaangeleentheid hanteer word nie. Die eerste stap in hierdie rigting is dat die samelewing sy houding teenoor vroulike sportdeelnemers moet verander. Die patriargale en bevooroordeelde benadering tot sportbeleggings moet ook stadig, maar seker uitgewis word.
[Aangepas uit https://mg.co.za/thought-leader/2023-08-21-re-thinking-womens-sport-in-south-africa/ 
Toegangsdatum: 10 September 2024]



Skryf paragrawe oor geslagsvooroordeel in vrouesokker in Suid-Afrika.

Gebruik die volgende as riglyn:

· Definieer die term 'geslagstereotipe' en noem TWEE voorbeelde van hoe Banyana Banyana benadeel is. 											   (1 + 2) (3)
             (Laer Orde)
[bookmark: _heading=h.1fob9te]'n Geslagstereotipe...
· verwys na 'n aanname/veralgemeende siening wat spesifieke eienskappe/kenmerke/rolle aan 'n individu toeken op grond van hul geslag, of hulle man of vrou is. (✔)

Die bogenoemde antwoord vir EEN punt

EN

Voorbeelde van vooroordeel kan die volgende insluit:
· Hulle word nie dieselfde as/10% minder as Bafana Bafana betaal (nie). (✔)
· Hulle kry nie dieselfde hoeveelheid mediadekking as die manlike spanne nie. (✔)
· Hul prestasie op die veld word as "stadiger"/"minder opwindend" as manssport beskou. (✔)

Enige TWEE van die bogenoemde of enige relevante antwoord vir EEN punt elk.

· Beskryf VIER maniere waarop vooroordeel in sport, sportvroue negatief kan beïnvloed. 	   (4 x 2) (8)
        (Middel Orde)
Hulle kan ...
· sosiaal gefrustreerd/kwaad voel (✔) omdat hulle nie erken word vir hul vaardigheid/talent nie. (✔)
· addisionele werksgeleenthede/werk soek om genoeg inkomste te verdien (✔) aangesien hul sport hulle nie genoeg subsidieer om as 'n loopbaan te tel nie. (✔)
· moedeloos voel (✔) omdat hulle nie so wyd bevorder word soos manlike spelers nie/onbekend bly. (✔)
· voel dat die fokus op hul liggame in plaas van hul vaardigheid is (✔) wat hulle ongemaklik kan laat voel. (✔)

Die VIER hierbo of enige relevante antwoord vir TWEE punte elk
(d.w.s. EEN punt vir stelling en EEN punt vir motivering/verduideliking)

· Beveel DRIE maniere aan waarop Suid-Afrikaners geslagsvooroordeel in sportdekking kan regstel. Dui ook in jou antwoord aan hoe ELKE aanbeveling die bevordering van vroulike sportkodes kan beïnvloed.  										   	   (3 x 3) (9)
 (Hoër Orde)
Hulle kan ...
· dit in die kommentaarafdelings op sosialemediaplatforms bekendmaak (✔) sodat ander weet dat hulle nie sulke gedrag duld nie/dit onaanvaarbaar vind (✔) wat die media kan aanmoedig om hul dekking/uitbeelding van vroue in sport in die toekoms te verbeter. (✔)
· enige gevalle van geslagsvooroordeel by die Uitsaaiklagtekommissie van Suid-Afrika (BCCSA) aanmeld (✔) sodat die mediashuis beboet kan word (✔) wat bevooroordeelde beriggewing van vrouesport kan ontmoedig. (✔)
· artikels wat vroue in sport bevorder op hul sosialemediaplatforms deel (✔) om die publiek op te voed oor die suksesse van vroue in sport (✔) wat kan help om stereotipes aan te spreek/vooroordeel in mediadekking van vroulike sportdeelnemers te verminder. (✔) 
· hul ondersteuning van vrouesport toon deur byeenkomste/wedstryde te bevorder (✔) om die publiek bloot te stel aan die kundigheidsvlak van vroue in sport (✔) wat tot 'n groter gehoor/hoër vraag na dekking van vrouesport kan lei. (✔)

Enige DRIE van die bogenoemde of enige relevante antwoord vir DRIE punte elk
(d.w.s. EEN punt vir stelling, EEN punt vir motivering/verduideliking en EEN punt vir uitkoms)

Aktiwiteit 3: Refleksie: Graffiti-muur
Dit kan 'n waardevolle leerervaring wees om te sien hoe sportdekking ons persepsies van geslag of ras kan beïnvloed. Tydens hierdie les het jy dalk bewus geword van kwessies rondom stereotipering wat jy nog nie voorheen opgemerk het nie. Onthou jy die kort advertensie met die hutsmerk #CoverTheAthlete wat ons aan die begin van hierdie les gekyk het?

Voltooi die volgende DRIE vrae op die papiertjie/post-it wat aan jou gegee is:
3.1		Maak 'n voorstel ten opsigte van die implementering van geslagsgelykheid in skoolsport.
3.2	Hoe kan rassevooroordeel en ander vooroordele in skoolsport aangespreek word?
3.3	Stel 'n gepaste straf voor vir toeskouers wat vooroordeel by skoolsportbyeenkomste bevorder.  

Hierdie papiertjies moet anoniem wees, moenie jou naam daarop skryf nie. Sodra dit voltooi is, plaas dit op die graffiti-muur in die klas. 
Leerders sal persoonlike reaksies op hierdie aktiwiteit hê.

